CELEX: C2004/217/62
Language: sk
Date: 2004-08-28 00:00:00
Title: Vec T-252/04: Žaloba podaná dňa 18. júna 2004: Caviar Anzali proti Úradu pre harmonizáciu vnútorného trhu (ochranné známky a vzory)

28.8.2004   
            
            
               SK
            
            
               Úradný vestník Európskej únie
            
            
               C 217/35
            
         Žaloba podaná dňa 18. júna 2004: Caviar Anzali proti Úradu pre harmonizáciu vnútorného trhu (ochranné známky a vzory)
   (Vec T-252/04)
   (2004/C 217/62)
   Jazyk konania: francúzština
   Caviar Anzali, so sídlom v Colombes (Francúzsko), v zastúpení: Jean Francois Jésus, advokát, podal dňa 18. júna 2004 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu.
   Novomarket S. A. bol tiež účastníkom konania pred druhým odvolacím senátom.
   Žalobca navrhuje, aby Súd prvého stupňa:
   
               —
            
            
               zrušil rozhodnutie druhého odvolacieho senátu Úradu pre harmonizáciu vnútorného trhu z 19. apríla 2004 (vec R 479/2003-2, Caviar Anzali proti Novomarket);
            
         
               —
            
            
               zaviazal Úrad pre harmonizáciu vnútorného trhu na náhradu trov konania.
            
         Dôvody žaloby a hlavné tvrdenia
   
               Prihlasovateľ ochrannej známky spoločenstva:
            
            
               Novomarket S. A.
            
         
               Dotknutá ochranná známka spoločenstva:
            
            
               Obrazová ochranná známka „Asetra“, ktorá sa medzi iným vzťahuje na výrobky v triede 29 a triede 31 (číslo prihlášky 2187805)
            
         
               Namietaný majiteľ ochrannej známky alebo označenia v konaní o námietke:
            
            
               Caviar Anzali S. A.
            
         
               Namietaná ochranná známka alebo označenie:
            
            
               Národná a medzinárodná obrazová ochranná známka „Astara“, ktorá sa vzťahuje na výrobky triedy 29
            
         
               Rozhodnutie námietkového oddelenia:
            
            
               Odmietnutie námietky
            
         
               Rozhodnutie odvolacieho senátu:
            
            
               Odmietnutie odvolania
            
         
               Dôvody žaloby:
            
            
               Žalobca má za to, že povaha systému, ktorý sa uplatňuje pred Odvolacím senátom, vyvoláva potrebu opätovného preskúmania žaloby a že odovzdanie prekladu po lehote stanovenej námietkovým oddelením nemôže mať za následok odmietnutie námietok.